স্বপ্নব্লগ
skip to main | skip to sidebar
হোম
Pages
হোম
লেবেল
কবিতা (1)
খেলা (1)
রম্য (3)
স্বপ্নরাজ্য
ক্যাটাগরি
Internet
Market
Stock
Downloads
Dvd
Games
Software
Office
যেখানে আমার বিচরণ
সামুহোয়্যারইনব্লগ
আমার ব্লগ
আমার বর্ণমালা
নাগরিকব্লগ
দারাশিকো
ফিফার ব্লগস্পট সাইট
রাজির ব্লগস্পট সাইট
প্রিয়তে যারা
নাফিস ইফতেখার
ফিউশন ফাইভ
অমি রহমান পিয়াল
আলিম আল রাজি
কাঙাল মামা
দূর্যোধন
জিসান শা ইকরাম
music
politics
আমার flickr
যোগাযোগ
ফেছবুক
Twitter
নিজেকে এখনও গুছিয়ে নিতে পারিনি
৯ মার্চ, ২০১২
বিসিবির তামিম নাটকের পূর্বাপর
৭:২৫ AM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
কপালের ভাজ সরিয়ে জ্বলে উঠতে হবে তামিমকে
অনেক নাটকের পর অবশেষে দলে ফিরলেন তামিম ইকবাল । তবে তার আগে নাটক যা হওয়ার হয়ে গেছে । নাটক না বলে বাংলাদেশ ক্রিকেটের এক কলংকও বলা যায় । কারণ তামিমকে বাদ দেয়া না দেয়ার জের ধরে পদত্যাগ করে বসেন প্রধান নির্বাচক আকরাম খান । ক্রিকেটের ইতিহাসেই দল নির্বাচনে হস্তক্ষেপের ঘটনায় নির্বাচক পদত্যাগের ঘটনা এই প্রথম । সেই হিসেবে এটি অবশ্যই বাংলাদেশ ক্রিকেটের জন্য লজ্জাজনক একটি অধ্যায় । আকরাম খান চোখে আঙুল দিয়ে দিলেন বিসিবিতে ক্রিকেটীয় যুক্তি নয় চলে রাজনৈতিক আমলাতান্ত্রিক ক্ষমতা ।
অনেকেই হয়ত বলতে পারে নিজের ভাতিজাকে বাদ দেয়ার কারণেই হয়ত আকরাম খানের পদত্যাগ । কিন্তু আসল ঘটনা হল নির্বাচকদের স্বাধীনভাবে কাজ করতে না দেয়া , এবং তাদের নির্বাচিত দলে অযাচিতভাবে হস্তক্ষেপই এই পদত্যাগের কারণ । বলা যায় এটি অনেকদিনের পুঞ্জিভূত ক্ষোভের বহিঃপ্রকাশ । নির্বাচকদের নির্বাচন করা দলে কাঁচি চালানো এই প্রথম নয় । জেমি সিডন্সের সময় তিনি রকিবুলকে দলে চাইলেও অনেক সময় বোর্ড থেকেই রকিবুলকে বাদ দেয়া হয়েছিল ।
বিশ্বকাপের সময় গঠন করা হয়েছিল টেকনিক্যাল কমিটি । এই কমিটির কাজ ছিল নির্বাচকদের দেয়া দলে কাঁটছাট করে নিজেদের পছন্দের খেলোয়াড়কে ঢুকানো । যে কারণে মোহাম্মদ আশরাফুল গত বিশ্বকাপের দলের সেরা পারফর্মার হয়েও এবার বিশ্বকাপে ঘরের মাঠেই কয়েকটা ম্যাচে দর্শক ছিলেন । বিশ্বের কোন দেশের ক্রিকেট বোর্ডে এমন টেকনিক্যাল কমিটির খোজ পাওয়া যাবে না যারা নির্বাচকদের কাজে হস্তক্ষেপ করা জন্য গঠিত হয়েছে ।
আবার শোনা যাচ্ছে যে বোর্ডের কার্যনির্বাহী সদস্যদের মধ্যে কোন ক্রিকেটার রাখা হবে না । এর মানে হল বোর্ড পুরোপুরি চলে যাবে রাজনৈতিক নেতাদের হাতে , কিছু অক্রিকেটীয় মস্তিষ্কের হাতে । এসব অক্রিকেটীয় মস্তিষ্ক দেশের ক্রিকেটকে কোথায় নিয়ে যাবে তা একটি শিশুরও খুব ভাল করেই জানা আছে । এই কারণেই বোর্ডের এই সিদ্ধান্তের বিরুদ্ধ্যে ব্যবস্থা নিতে সাবেক ক্রিকেটাররা আদালতে যাবার হুমকি দিয়ে রেখেছে ।
বোর্ড সভাপতির নাতীর অপছন্দ বলে আশরাফুলকে দলে নিতে না করে দেয়া হয়েছে । কি ভয়ংকর কথা । বাংলাদেশের ক্রিকেট কি তাহলে বোর্ড সভাপতির পরিবারের মনোরঞ্জনের জন্য নাকি । বোর্ড থেকে সুনির্দিষ্ট কোন দিক নির্দেশনা পাচ্ছেন না শাহরিয়ার নাফিস , অলক কাপালীর মত সিনিয়র ক্রিকেটার । জিম্বাবুয়ে সফরের ব্যার্থতার বলি হতে স্বরুপ অধিনায়কত্ব বিসর্জন দিতে হয়েছে সাকিবকে , শুধুমাত্র বোর্ড সভাপতির ইচ্ছায় । সাকিবের ক্যারিয়ারের শুরুর দিকে এমনও শোনা গিয়েছিল যে সভাপতি সাকিবকে দলে নিষিদ্ধ করেছিলেন । পরে সাকিব নাকি কামালের পা ধরে ক্ষমা চেয়ে পার পেয়ে গেছে ।
নির্বাচকদের কাজে হস্তক্ষেপ এই প্রথম নয় । বলা চলে শুরু থেকেই এটি বাংলাদেশ ক্রিকেটের ছিল । বোর্ড কর্মকর্তাদের এমন কর্মকান্ডের ফলেই অকালে ঝরে গেছে আমিনুল ইসলাম বুলবুল , দূর্জয় , হান্নান সরকারের মত ক্রিকেটাররা । বোর্ড কর্মকর্তাদের জন্য একগুয়েমীর জন্য মোহাম্মদ রফিকের গায়ে লেগে গিয়েছিল ওয়ানডে স্পেশালিস্টের লেবেল । সিনিয়র ক্রিকেটারদের প্রতি বোর্ড কর্মকর্তাদের এমন একগুয়েমীর কারণেই দেশের ক্রিকেট দশ বছর আগেও যেখানে ছিল এখনও সেখানেই আছে । শুরুর মতই দলটা এখনও তরুণদেরই রয়ে গেছে । দলে নেই তারুণ্যের সাথে অভিজ্ঞতার মিশেল । যে কারণের ক্রিকেটে ধারাবাহিক সাফল্য আসছে না । এদেশে সিনিয়র হলেই বিদায়ের ঘন্টি বাজিয়ে দেয়ার ব্যাবস্থা করা হয় ।
বিতর্কের আর কোন অবকাশই নেই যে এতসব কিছুর মূলে রয়েছেন বোর্ড সভাপতি মোস্তফা কামাল এমপি । তিনিই আসল নাটের গুরু । বিসিবিতে একছত্র ক্ষমতার অপব্যাবহার করছেন তিনি । একজন বোর্ড সভাপতি একটি দেশের ক্রিকেটের অধিনায়ক । আর সেই অধিনায়ক যখন বিতর্কিত হয়ে পড়েন তখন দেশের ক্রিকেট হয়ে পড়ে অভিভাবক শূন্য , নেমে আসে অশনিসংকেত । আর যখন বোর্ড সভাপতি স্বৈরতন্ত্রিক ব্যাবস্থা প্রচলন করেন তখন বিদ্রোহ আর প্রতিবাদ অবশ্যম্ভাবী হয়ে পরে । আকরাম খানের পদত্যাগ সেই প্রতিবাদেরই বহিঃপ্রকাশ
দেশের ক্রিকেট এখন একজন দক্ষ মাঝি এবং হাল ছাড়া নৌকার মত , যার গন্তব্য অনির্দিষ্ট । আর দুই দিন পরই এশিয়া কাপ । দলের খেলোয়াড়দের মধ্যে এমন ঘটনা অবশ্যই প্রভাব ফেলবে । এসব ঘটনার পর দলের কাছে সাফল্য প্রত্যাশা অনেক বেশিই হয়ে যায় । দলে ফিরলেও এই ঘটনা তামিমের উপর চাপ হয়ে দেখা দেবে । ব্যাহত করবে তামিমের স্বাভাবিক খেলা । তামিম কি পারবেন সকল চাপ আর বিতর্কের ঊর্ধ্বে উঠে নিজেকে নতুন করে চেনাতে । অপেক্ষা করা ছাড়া উপায় নেই । মাত্রই তো দুটো দিন
Read more »
২৫ ফেব্রুয়ারী, ২০১২
আমি মৃত ক্যাপ্টেন মাজহারের বাবা বলছি
১১:০৮ PM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
হ্যালো..
হ্যালো বাবা...
হুম..
কেমন আছো ?
ভালো , তুমি কেমন ?
আমিও ভালো, সকাল বেলা হাঁটাহাটি কর তো ?
হুম
হুম না বল কর কি না ?
হ্যা করি , মাঝে মাঝে মিস হয়ে যায় ,
নিয়মিত কর বাবা , ঔষুধ খেয় ঠিক মত
আচ্ছা
ভালো থেকো বাবা
ঘুমটা ভেঙে গেল মজিদ সাহেবের । সাড়ে ৪ টা বাজে । ফযরের আযান হতে অনেক দেরি । আর ঘুম ঘুম আসবে না । উঠে বসলেন মজিদ । টেবিলে রাখা পানির গ্লাসটা টেনে নিয়ে পানি খেয়ে নিলেন । কি করা যায় ? ফযরের আযানের জন্য অপেক্ষা করতেই হবে । বারান্দায় গিয়ে বসে থাকা যায় । ইজি চেয়ারটায় হালকা কুয়াশা পড়ে আছে । তাই ঠান্ডা লাগছে । ভোরের আলো ফুটতে অনেক দেরি । চারিদিকে হালকা অন্ধকার । পাখিদের ডাকাডাকি এখনও শুরু হয়নি ।
কতদিন হল ? তিন বছর ? অনেক সময় । গত তিন বছরে একটিবারও মাজহারের সাথে কথা হয়নি । এখনও নিয়মিত হাটাহাটি করা হয় না , শরীরটা ভেঙে যাচ্ছে । মাজহার না বললে আর কেউই সেভাবে বলে না । আযান হচ্ছে ওযু করা দরকার
আবার বারান্দায় গিয়ে বসলেন মজিদ সাহেব । ভোরের আলো ফুটতে শুরু করছে । পূর্বের আকাশে গাঢ় কমলা আভা । পাখিও ডাকাডাকি করছে , কিন্তু পাখির চেয়ে কাকের কা কা আওয়াজটাই বেশি কানে আসছে । কাক এভাবে উত্তেজিত হয়ে ডাকাডাকি করে কখন ? যখন ওদের শোকের সময় তখন ? হয়ত । আজ মর্নিং ওয়াকে যেতে ইচ্ছে করছে না । এখানে বসতেই ভাল লাগছে । ক্যাডেট কলেজের শুরুর মাজহার প্রায়ই বলত সকালে মর্নিং ওয়ার্ক ওর ভাল লাগে না । কিন্তু পরবর্তী সময়ে এটা ওর রুটিন হয়ে গেল । ছোটবেলায় অনেক আলসে ছিল ছেলেটা । সকালে ঘুম থেকে উঠতেই চাইত না । সেই ছেলেটা ক্যাডেট কলেজ এরপর সেনাবাহিনীতে । ভাবতেই অবাক লাগে । যদিও ক্যাডেটে ও পড়তে চায়নি । আমিই মনে হয় বেশি জোর করেছিলাম । সেদিন যদি জোর না করতাম আজ হয়ত ব্যাপারটা অন্যরকম হত ।
খালুজান চা , সবুজের ডাকে চোখ মেললেন মজিদ সাহেব । খালুজান আপনেরে রেডি হইতে কইছে । বাসার সবাই আজ গ্রামের বাড়ি যাইব । হুম আসছি , তুই যা ।
গাড়ির পেছন সিটে বসে জানালা দিয়ে চোখ মেলে দিলেন মজিদ সাহেব । রাস্তার দুপাশে ক্ষেত । তবে সবই ন্যাড়া । কোন সবুজ নেই । আবারও মাজহারের কথা মনে হচ্ছে । কত বয়স হয়েছিল ছেলেটার ? ২৯ । খুব বেশি না । ছেলেটা জীবনের অর্থই বুঝতে পারল না । তার আগেই চলে গেল । অথচ মনে হচ্ছে এই সেদিন ওকে স্কুলে নিয়ে গেলাম ভর্তি করাতে । অনেকটা তাড়াতাড়িই ভর্তি করিয়েছিলাম ওকে । প্রথমদিন হেডমাস্টারকে দেখেই কেঁদে ফেলেছিল ও । অদ্ভুত ছেলে আমার । কি ভীতুই না ছিল ছেলেবেলায় । অথচ বড় হয়ে দেশের সেবা করতে ঠিকই যোগ দিয়েছিল সেনাবাহিনীতে । কিন্তু আমিতো না করেছিলাম । তুমি পারবে না এত কষ্ট সহ্য করতে । অন্য কোথায় ভর্তি হও । ও কি বলেছিল এখনও পরিস্কার মনে আছে , বলেছিল "বাবা তুমি না মুক্তিযোদ্ধা, দেশের জন্য যুদ্ধ করেছিলে , আমি সেই সুযোগ পাইনি , কিন্তু এই সুযোগটা নিতে আমাকে না করোনা প্লিজ" । না , আমি না করিনি । বড্ড ঘুম পাচ্ছে , কিছুটা ঘুমিয়ে নেয়া দরকার
ঘুম ভাঙল সবুজের ডাকে । এসে পড়েছি । কতদিন পর এলাম ? গতবছরের এই দিনে মনে হয় শেষ এসেছিলাম । না আরেকবার এসেছিলাম । মাজহারের নামে পাঠাগার উদ্বোধন করতে । এরপর আর আশা হয়নি । আজ বাড়ি ভর্তি মেহমান । কিন্তু এখন কথা বলতে ইচ্ছে করছে না । কিছুটা একা দরকার । তবে তার আগে বাড়ির পেছনটা ঘুরে আসতে হবে । না হলে মাজহার রাগ করবে । ছেলেটা আমার সেই ছোটবেলা থেকেই পরিবার পরিজন ছেড়ে বড় হয়েছে । এখনও একাই থাকে । মাঝে মাঝে মনে হয় ওর সাথে অন্যায়টা করেছি আমি । ক্যাডেট কলেজে ভর্তি না করলেই হত ।
মাজহারের কবরের পাশে এসে দাড়ালেন মজিদ সাহেব । এবছর কবরটা পাকা করা হয়েছে । তাই কিছুটা উচু হয়ে আছে । আশাপাশে জঙ্গলও কিছুটা বড় হয়ে আছে । কবরের দেয়ালটা ধরে এক দৃষ্টিতে কবরের মাটির দিকে তাকিয়ে আছেন মজিদ সাহেব
মেহমানদের বিদায় করে দিয়ে নিজের রুমে চলে এলেন মজিদ সাহেব । ভাল লাগছে না । বিছানায় গা এলিয়ে দিয়ে ভাবতে লাগলেন । কি হয়েছিল সেই ২৫ তারিখ ? কেনইবা বিডিআর জোয়ানরা বিদ্রোহ করেছিল ? ব্যাপারটা কি পরকল্পিত ছিল ? মনে হচ্ছে হ্যা । না হলে কেন হানিমুনের তিনদিনের দিন ছেলেটাকে ফোন করে পিলখানা ক্যাম্পে জয়েন করতে বলা হবে ? কি দোষ ছিল ওর ? আমার সাথে কথা হয়েছিল হানিমুন থেকে ফেরত আসার আগের দিন । অথচ দুদিন পরেই ছেলেটা চলে গেল । ওর শ্বশুরের সাথে শেষ কথা হয়েছিল ওর । ওর শ্বশুরকে নাকি বলতেছিল
হ্যালো , বাবা এখানে কোন একটা সমস্যা হয়েছে । সবাই খুব ছোটাছুটি করছে । জোওয়ানরা বিদ্রোহ করেছে । আমাদের সাহায্য দরকার...
পুলিশের আইজি ওর শ্বশুরের কাছে ছিল সাহায্য চাওয়ার তীব্র আকুতি । কিন্তু সেদিন কেউ ওদের সাহায্যে এগিয়ে যায়নি , কেউ না । তিন বছর হয়ে গেল প্রকৃত সত্যটা এখনও জানা যায়নি । হয়ত এজীবনে ছেলে হত্যার বিচারটা দেখে যেতে পারব না । সে আশা অবশ্য আমি করিও না । তবে আল্লাহর কাছে ঠিকই জানতে চাইব , কেন তিনি আমাকে এমন শাস্তি দিলেন । আমি কি পাপ করেছিলাম যে তিনি আমাকে ছেলের মরদেহের ভার আমার কাঁধে দিয়েছেলেন ??
জানালে দিয়ে দিনের শেষ আলোটা বিছানায় এসে পড়ছে । আমার ছেলেটাও ছিল সূর্যের মতই । কিন্তু পার্থক্য শুধু এটুকুই সূর্য ডুবে গিয়ে পরদিন আবার উঠে , কিন্তু মাজহার সেই যে গেল আর আসবে না
বিঃদ্রঃ গল্পের চরিত্র সবই সত্যি , কিন্তু গল্পটা আমার বানানো । অযথা বিতর্ক না করার জন্য অনুরোধ করছি
Read more »
৭ ফেব্রুয়ারী, ২০১২
ইতিহাসের প্রথম পরমাণু কাব্য , সাথে দুটি অনুকাব্য বোনাস(না পড়লেই মিস)
১২:৪০ AM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
আগে কখনও কবিতা পোস্ট দেইনি । কারণ কবিতা আমি লিখতেও পারিনা , পড়তেই পারিনা । অবচেতন মনে কয়েকটা লাইন আওড়াতাম তাই ডাইরিতে লিখে রেখেছিলাম । অনুকাব্য হিসেবে সেগুলোই তুলে দিলাম । আর একটা পরমাণু কাব্য । অনুকাব্য অনেক আছে , কিন্তু সম্ভবত এইটাই ইতিহাসের প্রথম পরমাণু কাব্য
"
"
"
"
"
"
অনুকাব্যঃ
১.
শীতের নিস্তব্ধতা আমাকে গ্রাস করে নেয়
আমি ভুলে যাই , আমার আমিকে
কিন্তু হারিয়ে ফেলা তোমাকে
ভুলতে পারি না আমি কিছুতেই
২.
আমি আর আমার গাঙচিল
উড়ে উড়ে ঘুরে বেড়াব মেঘের দেশে
যাবে নাকি , তুমি যাবে ??
গাঙচিল আর মেঘ রোদ্দুরের সাথে ??
পরমাণু কাব্যঃ
" ক "
এটাই কবিতা । "ক" দিয়ে ভাব প্রকাশ পায় , কথা বলা যায় । যেমনঃ তুই বল , আমরা অনেকেই বলি নে এইবার তুই ক
কেমন হইল ?
ইতিহাসের সাক্ষি সবাইকে অভিনন্দন
ছবিঃ নাফিস ইফতেখার । অশেষ কৃতজ্ঞতা তার প্রতি
Read more »
২৭ জানুয়ারী, ২০১২
অবশেষে বাংলাদেশের নাম পরিবর্তন , এইডা কিছু অইল ??
১১:২২ PM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
বাণিজ্য মেলায় গেছিলাম আইজকা । নিচের ছবি দেইখা আমি পুরাই টাশকিত
"
"
"
"
"
"
"
"
এইটা বাণিজ্য মেলার বঙ্গবন্ধু স্টলের ব্যানার । লেখা আছে
ইন বঙ্গবন্ধু ও বাংলাদেশ আউট
একটু ঘুরিয়ে চিন্তা করেন বঙ্গবন্ধু ইন , বাংলাদেশ আউট
এইডা কিছু অইল
যেভাবে নাম পরিবর্তনের খেলা চলতেছে সেইদিন আর দূরে না যেদিন এই পোস্ট সত্যি হইয়া যাইব
একটা ফান পুস্ট মাত্র , সিরিয়াসলি নিয়া নিজের চুলকানী বাড়ায়েন না পিলিজ
Read more »
সোহানের ভারতীয় পণ্য বর্জনের স্বপ্ন এবং বাস্তবতা
১:৪০ AM মেঘ রৌদ্দুর
এটি ইমেল করুন এটি ব্লগ করুন! Twitter-এ শেয়ার করুন Facebook-এ শেয়ার করুন
রাত আটটার বাংলা সংবাদে একটা নিউজ দেখে চমকে উঠল সোহান । সীমান্তে বিএসএফ এক বাংলাদেশী উলংগ করে পিটিয়েছে । কি নৃসংশ । দেখে আতঁকে উঠল সে । এর আগে ফেলানী এবার হাবু শেখ । এভাবে মেনে নেয়া যায় না । এবার কিছু একটা করা দরকার । করতেই হবে । কিছুক্ষণ ভেবে নিজের মাইক্রোম্যাক্স মোবাইলটা হাতে তুলে নিল সোহান । নিজের এয়ারটেল নাম্বার থেকে রাজিব কে ডায়াল করল 0167181**** । রিং হচ্ছে ওয়ান্না বি মাই ছাম্মাক ছাল্লো , নিজের অজান্তেই দুলে উঠল সোহানের শরীর ।
- হ্যালো দোস্ত বল
- নিউজটা দেখেছিস বিএসএফের নির্যাতনের টা ?
- হ্যা দেখলাম , কি নৃসংশ
- আর তো চুপ করে থাকা যায় না , এবার কিছু একটা করা দরকার ।
- কি করতে চাস বল , তোর প্ল্যান কি ? আপাতত যা পারি সেটা হল ভারতীয় পণ্য বর্জন করা । ভারত আমাদের বাজারের অনেকটাই দখল করে আছে । সো পণ্য বর্জন করলে ভারত অনেকটা ধাক্কা খাবে ।
- ওকে চল কাল ফ্রেন্ডসদের সবাইকে ব্যাপারটা ইনফর্ম করি ।
-ওকে কাল সকাল ১০ টায় রবীন্দ্র সরোবরের চলে আসিস ।
- ওকে বাই
ডিনারটা সেরে এসে তড়িঘড়ি করে নিজের ল্যাপটপটা ওপেন করে বসল সোহান । এয়ারটেলের নেট কানেকশন টা লাগিয়ে প্রথমেই ফেছবুকে ঢুকে একটা জ্বালাময়ী ভারত বিরোধী স্ট্যাটাস দিয়ে দিল । আরেকটা গ্রুপ খুলল "আসুন ভারতীয় পণ্য বর্জন করি" গ্রুপে এড করে ফেলল নিজের ফ্রেন্ডলিস্টের সকল বন্ধুকে । সেই সাথে কোলকাতার বন্ধু অমিত কেও ।
হঠাৎ মনে হল সামুর সকল ব্লগারকে একসাথে করা দরকার । ব্লগাররা অনেক ভালো । তাদের কাছ থেকে সাড়া পাওয়া যায় ভালো । কানে হেডফোন লাগিয়ে লিখতে বসে গেল সোহান । বাজছে গার্লফ্রেন্ডের অতিপ্রিয় গান "তেরি মেরি মেরি তেরি প্রেমকাহানী হে মুশকিল" । আধঘন্টার চেষ্টায় মুটামুটি ভালোই একটা লেখা দাঁড়িয়ে গেল । পোস্টের করার ১৫ মিনিটেই সমর্থন জানিয়ে ৩৫ কমেন্ট । পোস্ট হিট ।
রাত বাজে প্রায় সাড়ে ১২ টা । কাল রাতে রনবীর কাপুরের ""রকস্টার"" মুভিটা নামিয়েছে সোহান । দেখতে বসে গেল....
ঘুম ভাঙল একটু দেরিতেই । আম্মু ডাকছেন , নাস্তা করার জন্য । তড়িঘড়ি রেডি হয়ে টেবিলে বসে গেল সোহান । স্লাইস রুটিতে জেলি মাখানোই আছে । একটা রুটি নিয়ে গোগ্রাসে গিলতে শুরু করল । পানি টা মুখে দিয়েই দৌড় । পেছন থেকে মার চিৎকার সোনা গেল , সোহান কমপ্ল্যানটা খেয়ে যা বেটা । এই মুহূর্তে মার কথা শোনার মত টাইম নেই সোহানের । নিজের টিভিএস বাইকটা স্টার্ট করেই রবীন্দ্র সরোবর অভিমুখে চলল সোহান
জ্যামের কারণে ২০ মিনিট লেট । রাজিব আগেই এসে বসে আছে তার হাঙ্ক বাইকের উপর । আহ রাজিব বাইকটা যা কিনছে না , জোসস হইছে ভাবল সোহান
-কিরে কি অবস্থা , কখন এলি ?
- এইতো ২০ মিনিট
- গুড , আর সবাই কই ?
- আসতেছে ।
রুমেলের একটু লেট হবে , ইন্দিরা গান্ধী কালচারাল সেন্টার থেকে ওর গার্লফ্রেন্ডকে সাথে করে নিয়ে আসবে । সো লেট
- আর বাকিরা ?
- বড়জোর দশ মিনিট লাগবে ওদের
- ওকে
- চল ওয়েট করতে করতে চা বিড়ি খাই
- হুম , চল
গাইস কাল রাতের নিউজটা তো সবাই দেখছিস নাকি । কেমন নির্মম আর নৃসংশ কল্পনা করা যায় না । এর প্রতিবাদ করা দরকার । আর কত নির্যাতন সহ্য করব বল । সবদিক থেকেই ভারত আমাদের শোষণ করছে । প্রথমে ফারাক্কা , এরপর টিপাইমুখ । পর্যাপ্ত পানি দিচ্ছে না তিস্তায় । ট্রানজিটের নামে গলা টিপে ধরেছে তিতাসের । এভাব আর কত বল । কিছু একটা করবোই এবার ।
- রনিঃ কি করতে চাস বল ?
- আমাদের প্রথম কাজ হল ভারতীয় পণ্য বর্জন করা । এরপর সুযোগ মতন ইন্ডিয়ান দূতাসের সামনে গিয়ে মানববন্ধন করা । এছাড়া আর কি করব বল ।
- যাই হোক ফেচবুকে প্রচারণা চালানোর জন্য গ্রুপ খুলছি । পোস্ট দিতে শুরু করবি ইন্ডিয়া বিরোধী নিয়ে । আর আমি ব্লগারদের সংগঠিত করার ট্রাই করতেছি । যাই হোক আজ সন্ধ্যার পর শাহবাগ আসিস । পোস্টার করব কিছু
- ওকে
- ওকে
বাই দ্য ওয়ে খেলা দেখছিস আজ ? ইন্ডিয়া অস্ট্রেলিয়ার ?
-রাজিব-হুম
- আর বলিস না, এত্ত আশা নিয়ে খেলা দেখতে বসি , খেলা শেষে আশাহত । চিন্তা কর ট্যুরে যাওয়ার আগে কত্ত কথা ইন্ডিয়া হেন করবে , তেন করবে । আর কখন , বাঁশের উপরে আছে ।
- আমি নিজেও এইবার ইন্ডিয়ারে নিয়া আশাবাদী ছিলাম । অস্ট্রেলিয়ার অবস্থা যা তা , সেখানে ইন্ডিয়ার বিশ্বসেরা ব্যাটিং লাইনআপ । অথচ এই ব্যাটিংটাই অস্ট্রেলিয়ার নাদান বোলারদের কাছে কেমনে ভেঙে পড়ল । না দ্রাবিড় না লক্ষণ না শেবাগ । হাহ
- তবে যত যাই বলিস টেন্ডুলাকার কিন্তু মুটামুটি ঠিকই আছে । এরেই বলে জাত ব্যাটসম্যান । সর্বকালের সেরা কি আর এমনিই বলে নাকি
মা আব্বু কোথায় ?
- ইন্ডিয়ান এম্বাসিতে গেছে , তোর চাচার ভিসাটা আজ ফাইনাল হতে পারে ।
- চাচ্চু মাদ্রাজ যাচ্ছে কবে ?
- ভিসা টা হয়ে গেলেই কয়েকদিনের মধ্যে যাবে
- এবারই কি শেষ নাকি আরও যেতে হবে ?
- ডক্টর তো বলেছিল এবারই শেষ , দেখা যাক কি হয়
- কে কে যাচ্ছে সাথে ?
- তোর চাচী , আর তোর সোহাগ ভাইয়া
- ও
- মা , আমরা আগ্রা যাচ্ছি কবে ?
- তোর আব্বুর ব্যস্ততা টা কমুক এরপর
- মা তোমার মনে আছে আমি যখন দার্জিলিং পড়তাম , প্যারেন্টস ডে তে তোমরা যেতে । আমরা ঘুরতে যেতাম । কত্ত মজাই না হত । ইশ স্কুলের বন্ধুদের খুব মিস করি এখন
- হুম মনে আছে , এখন খেয়ে নে , আমি ঘুমাবো
কিরে রনি আসল না ?
- জ্যামে আছে , বেশিক্ষণ লাগবে না মনে হয়
- পোস্টার দিয়ে কি করবি ?
- মানববন্ধনে লাগতে পারে , তাই আগে ভাগেই বানিয়ে রাখলাম
- হুম
রুমেল তোর নতুন বাইক কবে আসছে ?
- আরে পেমেন্ট তো দিয়ে রাখছি , কিন্তু আজ না কাল এভাবে সময় নিচ্ছে ।
- আর এই পালসারটা কি করবি ?
- চাচাতো ভাইয়ের সাথে ডিল হয়ে আছে , আমার টা এসে গেলে ও এটা নিয়ে নেবে
- কত কমে ছাড়ছিস ?
- ৫০ হাজার
- আরে শালা , ভালো লাভই করলি । এটাও তো অনেকদিন হল । প্রায় একবছর । তাও মাত্র ৫০ কমে ছাড়তেছিস । দারূণ
রুমেল: আচ্ছা আমরা যে প্রতিবাদ করব এর রিঅ্যাকশন কি হবে ভেবে রেখেছিস ?
- ধুর বাল , বাদ দে না , তুই অলটাইম নেগেটিভ ভাবিস । কিচ্ছু হবে না । আর কিছু হলে সেটা পরে দেখা যাবে ।
- দোস্ত আমার দোস্ত আমার যাতে হবে , ৯ টা বেজে গেছে একটু পর মীরাক্কেল শুরু হবে । অপূর্ব রায়ের ভাব টা দেখেছিস , জোসস লাগে আমার কাছে । শেষ দিকে নীতিকথাগুলো যা বলে না সত্যি অনুসরণীয়
- ওকে কাল দেখা হবে গুড নাইট
- গুড নাইট
নাহ আর লিখতে পারছি না । বানিয়ে বানিয়ে মিথ্যে খুব বেশি লেখা যায় না । উপরের লেখাগুলো পুরোটাই মিথ্যে । আমি বিশ্বাস করি আমাদের দেশের ৯৫ ভাগ মানুষই সুস্থ প্রতিবাদ করতে জানে । উপরের ঘটনাটা বাকি ৫ ভাগ । প্রতিনিয়ত ইন্ডিয়ান পণ্যের সাথে বসবাসের মাধ্যমে ইন্ডিয়ান পণ্য বর্জন করার কিছু কৌতুক পরিবেশন করে মাত্র । এটা ঠিক ইন্ডিয়ান পণ্য আমাদের জীবনে খুব আষ্টেপিষ্টে জড়িয়ে আছে । চাইলেই তা ত্যাগ করা যায় না । কিন্তু ধীরে ধীরে ঠিকই ত্যাগ করা সম্ভব । তাই আসুন একবারে না হলেও ধীরে ধীরে নিজেদের স্বনির্ভর করে গড়ে তুলি । অন্তত একটা পণ্য বর্জন করে হলেও ইন্ডিয়ার আগ্রাসনে ধাক্কা দেই
বিঃদ্রঃ এটি আমার অনুর্বর মস্তিষ্কের কল্পনাপ্রসূত লেখা , মানুষের বাস্তব জীবনের সাথে মিলিয়ে নিজের উর্বর মস্তিষ্ককে অনুর্বর হিসেবে প্রমাণ করিবেন না
Read more »
পুরাতন পোস্টসমূহ
Popular Posts
আমার পর্ণবেলা , কঠিনভাবে ১৮+ । বাচ্চারা দূরে থাকো
গতপোস্টের পর আজ আবার "আমার পর্ণবেলা" কৈশোরকালে ঘটে যাওয়া কিছু মজার ঘটনা নিয়ে লেখা । ১৮+ একটা পোস্ট । অবশ্যই নিজ দায়িত্বে পড়বেন &...
আমার পর্ণবেলা , কঠিনভাবে ১৮+ ।
পোস্টের শুরুতেই কিছু কথা বলে নেয়া ভাল । অবশ্যই এটা একটা ১৮ পোস্ট । এবং এই পোস্টে যা আছে তা একটা বয়সে সবার ক্ষেত্রেই ঘটে থাকে । সো ব্যাপারটা ...
ছেলেদের ফেছবুক স্ট্যাটাস সমগ্র (ছেলেদের কাছে ক্ষমাপ্রার্থণা পূর্বক)
কয়েকদিন আগে দিয়েছিলাম ফেছবুকে মেয়েদের স্ট্যাটাস । মেয়েদের স্ট্যাটাসের ব্যাপক সাফল্যের পর এবার দিচ্ছি ছেলেদের স্ট্যাটাস । সবাই জানেন মেয়েদ...
বাংলা সিনেমার অবিস্মরণীয় ডায়লগুলোর সংকলনঃ চৌধুরী সাহেব টাকা দিয়ে ভালবাসা কেনা যায় না
ছোটবেলায় বিটিভিতে প্রতি শুক্রবার বিকেল ৩.১৫ মিনিটে পূর্ণদৈর্ঘ্য বাংলা ছায়াছবি দেখেনি এমন মানুষ কমই আছে । আসলে তখন তো বিটিভি ছাড়া আর কোন চ্যা...
ফেছবুকের মজার কিছু রাজনৈতিক স্ট্যাটাস । না দেখলেই মিস
১. যাত্রীদের বিড়ম্বনার জন্য জোট সরকার দায়ী : যোগাযোগমন্ত্রী " " " " " " " লোকটাকে আমার স্যাল...
Blogger Tricks
Recent Posts
Aussie casino, online roulette, Casino, PAYPAL CASINOS, Football
Blogger Themes
Categories
কবিতা (1)
খেলা (1)
রম্য (3)
Blog Archive
▼  2012 (8)
▼  March (1)
বিসিবির তামিম নাটকের পূর্বাপর
►  February (2)
►  January (5)
►  2011 (20)
►  October (2)
►  September (1)
►  August (8)
►  July (3)
►  June (2)
►  May (1)
►  April (3)
Download
Texts
আমার স্বপ্নের ভুবনে আপনাকে স্বাগত জানাই
Follow by Email
যেখানে আমার বিচরণ
নাগরিকব্লগ
সামহোয়্যারইনব্লগ
সোনারবাংলাদেশব্লগ
আমারব্লগ.কম
আমার বর্ণমালা
ওপেস্ট
About Me
মেঘ রৌদ্দুর
বিশাল মানব সমাজে ক্ষুদ্র এক মানুষ আমি । কিন্তু আমার স্বপ্নটা অনেক বড় । আমার স্বপ্ন বাংলাদেশকে বদলে দেয়া । আর দেশকে বদলাতে হলে আগে নিজেকে বদলাতে হবে । তাই প্রতিনিয়ত ভাঙা গড়ার খেলার মাঝে নিজে বদলাচ্ছি
আমার সম্পূর্ণ প্রোফাইল দেখুন

Connect With Us
Recomended
Instructions
Copyright © 2011 স্বপ্নব্লগ | Powered by Blogger
Design by Free WordPress Themes | Bloggerized by Lasantha - Premium Blogger Themes | coupon codes